Document ID: 32013R1389

UREDBA SVETA (EU) št. 1389/2013
z dne 16. decembra 2013
o spremembi Uredbe Sveta (EU) št. 1258/2012 o dodelitvi ribolovnih možnosti v skladu s Protokolom, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 43(3) Pogodbe,
ob upoštevanju predloga Evropske komisije,
ob upoštevanju naslednjega:
(1)
Svet je 15. novembra 2007 sprejel Uredbo (ES) št. 31/2008 o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar (1) (v nadaljnjem besedilu: sporazum o partnerstvu).
(2)
Nov protokol, ki določa ribolovne možnosti in finančne prispevke, določene vsporazumu o partnerstvu (v nadaljnjem besedilu: novi protokol) se začasno izvaja od 1. januarja 2013. Novi protokol za plovila Unije določa ribolovne možnosti v vodah, v katerih Republika Madagaskar izvaja svojo suverenost oziroma jurisdikcijo na področju ribištva. Ribolovne možnosti, ki se dodelijo Uniji v skladu z novim protokolom, so določene v Uredbi Sveta 1258/2012 (2).
(3)
Skupni odbor, ustanovljen s s sporazumom o partnerstvu, je na srečanju 26. septembra 2012 proučil vprašanje ulova morskih psov, povezanega z ribolovom, ki ga upravlja Komisija za tune v Indijskem oceanu (IOTC), in sicer kateri morski psi so predmet Resolucije 05/05 IOTC ter ulov katerih je dovoljen v okviru sporazuma o partnerstvu. Na podlagi ribolovnih evidenc plovil s parangali, ki lahko lovijo v okviru prejšnjega protokola k sporazumu o partnerstvu za obdobje 2007-2011,, tj. evidenc, ki so jih potrdili znanstveni inštituti, je sklenil, da je primerno omejiti ulov morskih psov s temi plovili na največ 200 ton letno za obdobje od 1. januarja 2014 do 31. decembra 2014, s čimer se zamrzne ribolovni pritisk na staleže morskih psov, kar je v skladu s priporočilom znanstvenega odbora IOTC.
(4)
V luči razprav v okviru Skupnega odbora bi bilo treba, za obdobje uporabe trenutno veljavnega protokola, ulov morskega psa omejiti in dodelitimed države članice. Uredbo (EU) št. 1258/2012 bi bilo zato treba ustrezno spremeniti
(5)
V skladu s členom 20(5) Uredbe Sveta (ES) št. 2371/2002 (3) lahkodržave članice, katerih plovila lahko lovijo v okviru Uredbe (EU) št. 1258/2012, izmenjajo vse ali del ribolovnih možnosti, ki so jim dodeljene za morske pse.
(6)
Ta uredbabi se morala uporabljati od 1. januarja 2014 -
SPREJEL NASLEDNJO UREDBO:
Člen 1
V členu 1 Uredbe (EU) št. 1258/2012 se doda naslednji odstavek:
„1a. Ribolovne možnosti za morske pse, ujete v povezavi z ribolovom, ki ga upravlja Komisija za tune v Indijskem oceanu so za plovila s površinskimi parangali določene na 200 ton letno. Ta tonaža je razdeljena med države članice, kot je prikazano spodaj:
Država članica
ton
Španija
166
Portugalska
27
Francija
7
Združeno Kraljestvo
0
Skupaj
200“
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2013

Labels: 8
18
5
6